આ અંગે એપીએમસી (ખેતીવાડી ઉત્પન્ન બજાર સમિતિ)ના સેક્રેટરી દીપક પટેલે જણાવ્યું હતું કે ટ્રક ટ્રાન્સપોર્ટ એસોસિયેશને કરેલી જાહેરાત મુજબ શાકભાજી, ફળફળાદિ ભરેલી ટ્રકોની અવરજવર નહીં અટકાવવાના કારણે તમામ રોજબરોજની ખાદ્ય પદાર્થોની આવશ્યક ચીજવસ્તુઓ એપીએમસીમાં સામાન્ય ધોરણે ચાલુ રહેશે. હડતાળના કારણે શાકભાજીની આવક કે ફૂલોની આવકને અસર થશે નહીં. ગુજરાતમાં હાલમાં ૧૧ રોડ પર ૩પ૦પ કરોડનું રોકાણ કરાયું હોઇને ટોલટેકસ લેવામાં આવે છે. ઉપરોકત રકમ પૈકી અંદાજે ૩૪૦ કરોડ ઉઘરાવાયા છે. હજુ બાકીની રકમ બાકી હોઇને હાલમાં ટોલટેકસ ન લેવાની સંભાવના ઓછી છે. એસોસિયેશન જણાવે છે કે ગુજરાતને કુલ ર૧૧૮ કરોડનો ટેકસ ચૂકવાય છે. રપ ટકાનો વધારો પણ સ્વીકારાયો છે. ૧૧ પૈકીના મોટા ભાગના રોડ ઉપરની પ્રોજેકટ કોસ્ટ રોકાણના પ્રમાણમાં વસુલાઇ ગઇ છે. સરકાર સાથેની મંત્રણા નિષ્ફળ જતાં હડતાળ ચાલુ રહેશે.